Pentikos

Pentikos nya hari besai ungkup pengarap Kristian ti nyadi ba hari ke-49 (hari ke-50 lebuh ngira inklusif dikena) pengudah Hari Ista. Hari tu diintu kena ngingatka penurun Roh Kudus ngagai bala Rasul Jesus lebuh sida di Jerusalem ngintu Gawai Minggu, baka ti diterangka dalam Kereja Rasul (Kereja Rasul 2:1–31).  Mayuh gerija, nyengkaum Gerija Roman Katolik enggau Gerija Ortodoks Timur, pechaya Roh Kudus nurun ngagai Maria, indai Jesus, ba maya ti sama, baka ti mega dirikut dalam Kereja Rasul (Kereja Rasul 1:14). 

Pentikos nya siti ari pengerami Besai dalam Gerija Ortodoks Timur, Solemniti dalam Ritus Roman Gerija Katolik, Pengerami dalam Gerija Lutheran, enggau Pengerami Kepala dalam Komuni Anglika. Mayuh denominasyen Kristian nyendiaka liturgi spesyel ungkup pengerami kudus tu. Laban haribulan iya bepanggai ba haribulan Easter, Pentikos nya "pengerami ti mindah". Hari Satu pengudah Pentikos nyadi hari kemisi rama ba mayuh menua Eropah, Afrika enggau Karibia.

Kereban sanding